美斯繼續養傷 邁亞密中冠盃8強落敗
2024年04月04日 12:17
東網電視
更多新聞短片
國際邁亞密期望美斯次回合復出。
周四(4日)凌晨中冠盃8強首回合賽事,美職球隊國際邁亞密喺「球王」美斯缺陣下,主場1比2不敵墨超勁旅蒙特雷,如果美斯趕唔切喺下星期嘅次回合賽事復出,國際邁亞密就凶多吉少。
已經養傷3個星期嘅美斯,賽前雖然恢復操練,不過今仗仍然只能喺場邊觀戰,睇住球隊喺上半場領先情況下,被蒙特雷喺下半場連入2球,首回合慘輸1比2。
國際邁亞密教練馬天奴賽後表示:「美斯嘅情況要逐場睇,星期六嘅聯賽同下星期嘅次回合都一樣,佢依家每日都有好轉,但今仗仍然風險太大。」
美斯今季只上陣5場賽事,但已有5個入波同2次助攻,幫球隊拎到3勝2和成績,相反喺佢缺陣嘅5場,國際邁亞密只得1勝1和3負。